**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTĮ**

2018 m. gruodžio 18 d. Nr. B1-288

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, 3, 4 dalimis, 27 straipsnio 1 dalies 2 punktu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija), 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2018 m. gruodžio 10 d. įsakymą Nr. B6-1086 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, asociacijos „Jaunimo brizas“ 2018 m. lapkričio 7 d. prašymą Nr. 18-1,

Molėtų rajono savivaldybės taryba n u s p r e n d ž i a:

1. Perduoti asociacijai „Jaunimo brizas“, kodas 302951985, pagal panaudos sutartį 10 (dešimčiai) metų laikinai neatlygintinai naudoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą – 202,41 kv. m ploto patalpas (iš jų: 124,17 kv. m plane pažymėta R-100 ir 78,24 kv. m bendro naudojimo patalpas (plane pažymėtas 1-114, 1-115, laiptinė, R-15, R-17, R-153, R-136, R-138, R-137; iš viso bendrojo naudojimo patalpų plotas 156,49 kv. m) ligoninės pastate (registro Nr. 90/66865, unikalus Nr. 6298-9009-8017, plane pažymėta 1D4p, bendras plotas 7471,58 kv. m), esančiame Molėtų r. sav., Molėtų m., Graužinių g. 3, vykdyti įstatuose numatytą veiklą. Patalpų įsigijimo vertė – 50867,66 Eur, likutinė vertė 2018 m. gruodžio 1 d. – 32448,35 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys